นกเขา - วิกิพีเดีย

# นกเขา

### จากวิกิพีเดีย สารานุกรมเสรี

นกเขา เป็นนกที่นิยมเลี้ยงกันมาตั้งแต่สมัยโบราณ เป็นการเลี้ยงเพื่อฟังเสียง ที่เรียกว่าเสียงขัน เรามักจะได้ยินแต่คำว่า "ไก่ขัน" แต่ถ้าบอกว่าได้ยินเสียงนกขัน ก็คงจะมีแต่นกเขาเท่านั้นที่ใช้คำว่า "ขัน" แทนคำว่า "ร้อง" ก่อนที่จะมารู้กันว่าความนิยมเสียงขันของนกเขาในสมัยโบราณและในสมัยปัจจุบันถึงขนาดซื้อขายกันเป็นหลักแสน เรามารู้จักชนิดของนกเขากันก่อนดีกว่า

## [แก้] ชนิดของนกเขา

นกเขา โดยทั่วไปมี 4 ชนิด ได้แก่ นกเขาใหญ่หรือนกเขาเดือย นกเขาเล็กหรือนกเขาชวา นกเขาแขก และนกเขาไฟ

นกเขาใหญ่หรือนกเขาเดือย ตัวใหญ่เกือบเท่านกพิราบ ตัวผู้จะใหญ่กว่าตัวเมียและขนมีจุดลายที่ลำคอโดยรอบ เรียกว่า "สร้อย" ตัวเมียจะไม่มีสร้อยและจะไม่ขัน ตัวผู้จะมีเสียงขัน การเลือกฟังเสียงขันนักนิยมนกเขาจะแบ่งเสียงเป็นเสียงเล็ก เสียงกลาง และเสียงใหญ่ ลักษณะของการขันท้ายเสียงลงของนกจะแบ่งเป็น หลิ่ว คือขันแล้วไม่มีเสียงลง "กุก" แกมหลิ่ว คือ มีเสีงลง กุก บ้าง ไม่มีบ้าง กุก เดียว คือขันแล้วมีเสียงลง กุก ประเภทนี้จะมามากที่สุด สองกุ่กแกม คือบางครั้งก็ลงกุกเดียว บางครั้งก็ลงสองกุก สองกุก คือทุกครั้งจะขันลงสองกุก สามกุกแกม สามกุกรวด และสามกุกเกิน คือ ไม่เคยตำกว่าสามกุก แต่บางครั้งลงสี่กุกบ้าง ห้ากุกบ้าง ประเภทนี้ ดูจะหายากที่สุด ส่วนสี่กุกรวดขึ้นไป ผู้เขียนยังไม่เคยพบหรือเคยได้ยินได้เห็นกับตา ที่นิยมกันมากคือ สามกุกรวด เสียงใหญ่

นกเขาเล็ก หรือนกเขาชวา เชื่อกันว่าเป็นนกที่เลี้ยงแล้วมีอิทธิพลต่อโชคชตาต่อผู้เลี้ยง ดังนั้นจึงมักไม่ค่อยเห็นคนเลี้ยงโดยทั่วไป แต่ถ้าจะพบเห็น เชื่อได้เลยว่าผู้เลี้ยงนั้น เป็นผู้ที่มีความชำนาญในการดูลักษณะของนกที่เชื่อกันว่าให้คุณให้โทษกับผู้เลียงได้เป็นอย่างดี ความนิยมในการเลี้ยง ภาคใต้ถือว่านิยมมากที่สุด มีการจัดตั้งกันเป็นสมาคม มีการแข่งขันกันหลายประเภท เช่น ประเภทลักษณะดีที่สุด ประเภทเสียงเล็ก ประเภทเสียงกลาง และประเภทเสียงใหญ่ เป็นต้น รางวัลชนะเลิศ อย่างต่ำหลักแสน ซื้อขายกันก็เป็นหลักแสน ปัจจุบันยังนิยมกันอยู่

นกเขาแขก โดยทั่วไปมี 2 สี คือสีเทา กับสีขาว ตัวผู้มีสร้อยคอคล้ายแหวนรอบลำคอ นิยมเลียงไว้เพื่อความเพลิดเพลินสวยงามมากกว่า ไม่นิยมฟังเสียง เป็นนกที่ขยายพันธ์ง่าย เลี้ยงลูกเก่ง ปกติไข่ครั้งละ 2 ฟองเหมือนนกทั่วไป

นกเขาไฟ ตัวเล็กว่านกเขาแขกและนกเขาเดือย แต่ใหญ่กว่านกเขาชวา ลำตัวสีออกค่อนค่างแดง ไม่มีผู้นิยมเลี้ยง เพราะคิดว่าลักษณะสีของนกเหมือนไฟ เสียงขันก็ฟังดูคล้ายคำว่า โกรฐใส่กระดูก อาศัยอยู่ตามป่าทั่วไป สามารถพบเห็นได้ง่ายตามสายไฟข้างถนน

| นกเขา เป็นบทความเกี่ยวกับ สัตว์ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ นกเขา ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%99/%E0%B8%81/%E0%B9%80/%E0%B8%99%E0%B8%81%E0%B9%80%E0%B8%82%E0%B8%B2.html".

หมวดหมู่: นก | บทความเกี่ยวกับ สัตว์ ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา